Phokis — Delphi — 170-157/156 BC
Region: Central Greece (IG VII-IX) — Delphi 

αρχοντος εμμενιδα του καλ[λια μ]ηνος αμαλιου απεδοτο καλλικλης τιμωνος τωι απολλωνι τωι πυθιωι συνε[υ]δοκεοντος του υιου τιμωνος σωμα ανδρειον ωι ονομα μηδος τιμας αργυριου μναν τριων και ταν τιμαν εχει καθως επιστευσε μηδος τ[ωι] θεωι ταν ωναν εφ ωιτε ελευθερος ειμεν και ανεφαπτος τομ παντα χρονον ποιων ο κα θελη κα[ι] αποτρεχων οις κα θελη. βεβαιωτηρ κατα τον νομον τας πολιος τιμων καλλικλεος. ει δε τις κα εναπτηται μηδου επι καταδουλισμωι βεβαιον παρεχοντω τωι θεωι ταν ωναν ο τε αποδομενος καλλικλης και ο βεβαιωτηρ τιμων κατα τον νομον. ομοιως δε και οι παρατυγχανοντες κυριοι οντω συλεοντες μηδον ως ελευθερον οντα αζαμιοι οντες πασας δικας και ζαμιας. μαρτυροι οι ιερεις του απολλωνος ταραντινος αμυντας και οι αρχοντες αθαμβος κλεων καλλικλης ιδιωται ευαγγελος αριστεας επινικος μενης.